**Šta je EURIBOR?**

EURIBOR (eng. Euro Interbank Offered Rate) je referentna kamatna stopa koja se utvrđuje na evropskom međubankarskom tržištu za valutu euro (EUR). Utvrđuje se dnevno kao prosječna stopa po kojoj prvoklasne banke jedna drugoj u eurozoni pozajmljuju neosigurana sredstva u EUR. Pomenute banke moraju da zadovolje određene kriterijume kako bi EURIBOR bio reprezentativan i odražavao stvarnu situaciju na tržištu novca. Više informacija o EURIBOR-u dostupno je na: [www.euribor-ebf.eu](http://www.euribor-ebf.eu/)

Visina EURIBOR-a određena je u značajnoj mjeri referentnom kamatnom stopom Evropske centralne banke (ECB), odnosno monetarnom politikom ECB-a i drugim faktorima kao npr. sentiment i očekivanja finansijskih tržišta. Smjer monetarne politike ECB-a je pod uticajem ekonomskog ciklusa, prije svega inflatornih kretanja i očekivanja kao i dinamike rasta realnog sektora i zaposlenosti. Shodno tome ECB spušta ili podiže referentnu kamatnu stopu, a to onda posljedično ima uticaj na visinu EURIBOR-a.

Erste Bank AD Podgorica (BANKA) ne utiče na visinu EURIBOR-a i ne može predvidjeti buduća kretanja EURIBOR-a, a s tim u vezi ni eventualne posljedice koje mogu nastati usljed promjene EURIBOR-a.

**Kako se određuje kamatna stopa po kreditu?**

Nominalna kamatna stopa predstavlja zbir fiksnog ugovorenog broja procentnih poena godišnje i 6-mjesečnog EURIBOR-a (referentna stopa)

BANKA sa klijentom ugovara donju granicu promjenljivog dijela kamatne stope (tzv. Floor) i to na iznos od 0,00%, tako da će se promjenljivi dio kamatne stope kretati u skladu sa referentnom kamatnom stopom, ali uzimajući u obzir ograničenje utvrđeno donjom granicom promjenljivog dijela kamatne stope.

Početna vrijednost 6M EURIBOR-a za naredni obračunski period je vrijednost utvrđena i objavljena od strane ovlašćenog informacionog sistema/administratora (u ovom trenutku THOMSON REUTERS) nakon 12:00 sati po srednjeevropskom vremenu dva relevantna dana prije početka tog kamatnog razdoblja.

6M EURIBOR se utvrđuje za svako naredno kamatno razdoblje u visini 6mjesečnog (šestomjesečnog)  EURIBOR-a utvrđenog i objavljenog od strane ovlašćenog informacionog sistema/administratora (u ovom trenutku THOMSON REUTERS) nakon 12:00 sati po srednjeevropskom vremenu dva relevantna dana prije njegovog početka.

Relevantnim danima će se smatrati oni dani za koje je objavljena vrijednost EURIBOR-a uz uslov da je za svaki od ta dva dana objavljena vrijednost EURIBOR-a.

Kamatna razdoblja traju 6 mjeseci.

Za kredite ugovorene nakon 01.01.2018.godine tj. od implementacije IFRS 9 standarda, prvo kamatno razdoblje počinje prvog dana u mjesecu u toku kojeg je ugovor zaključen i završava se istekom 6 (šest) mjeseci računajući od tog dana. Svako sljedeće kamatno razdoblje traje 6 (šest) mjeseci

Za kredite ugovorene prije 01.01.2018.godine, kamatna razdoblja ne zavise od mjeseca zaključenja ugovora, već se usklađivanje kamatne stope sa promjenjama EURIBOR-a sprovode 01.01.i 01.07. uzimajući u obzir prilikom zaključenja ugovora o kreditu vrijednost EURIBOR-a sa bližeg datuma koji je prethodio zaključenju ugovora o kreditu.

U slučaju promjene ovlašćenog informacionog sistema/administratora, kao i vremena i pravila utvrđivanja i objavljivanja referentne kamatne stope, koristiće se ovlašćeni informacioni sistemi/administratori, o čemu će BANKA blagovremeno obavijestiti klijenta.

**Primjer:**

Kredit ugovarate 15.4.2022.

**Prvo utvrđivanje** kamatne stope = vrijednost 6M EURIBOR-a za dan 1.4.2022. objavljena dva relevantna  dana prije  (npr. 0,6%) + fiksni ugovoreni broj procentnih poena (npr. 5,4 p.p.) što ukupno iznosi 6% i važi za prvo kamatno razdoblje koje traje od 1.4.2022. do 30.9.2022.

**Drugo utvrđivanje**kamatne stope: vrijednost 6M EURIBOR-a za dan 1.10.2022. objavljena dva relevantna dana prije + fiksni ugovoreni broj procentnih poena (npr. 5,4 p.p.) 

* Ukoliko se vrijednost 6M EURIBOR-a poveća za 0,5 p.p., i sada iznosi 1,1%, ukupna kamatna stopa će se povećati za 0,5 p.p. odnosno iznosiće 6,5%za drugo kamatno razdoblje.
* Drugo kamatno razdoblje traje od 1.10.2022. do 31.3.2022.

**Svako sljedeće utvrđivanje**kamatne stope: vrijednost 6M EURIBOR-a za 01.u mjesecu kada počinje sljedeće kamatno razdoblje+fiksni dio kamatne stope (npr.5,4 p.p.)

Iz navedenog primjera se jasno vidi da promjena vrijednosti EURIBOR-a utiče na visinu ugovorne kamatne stope, a time i na visinu iznosa anuiteta.

**Gdje možete pratiti vrijednosti EURIBOR-a?**

Vrijednosti EURIBOR-a mogu se pratiti na web stranicama Erste banke: www.erstebank.me  a mogu se dobiti i u filijalama Erste banke.

Uz navedenu stranicu, vrijednosti se mogu pratiti i preko informacionih sistema Thomson Reuters i Bloomberg, kao i na internet stranicama:

* [www.euribor-ebf.eu](http://www.euribor-ebf.eu/)
* [www.global-rates.com](http://www.global-rates.com/)
* [www.euribor-rates.eu](http://www.euribor-rates.eu/)

Rizik promjenljive kamatne stope

Ugovaranje promjenjive kamatne stope izlaže klijenta riziku promjene kamatne stope, što može uticati na izmjenu ukupnog iznosa koji se plaća po kreditu (njegovo povećanje ili smanjenje). Npr. rast referentne kamatne stope (EURIBOR-a) uz koju je vezana kamatna stopa po kreditu, može uticati na rast mjesečnog iznosa anuiteta i uticati na finansijski položaj klijenta i sposobnost otplate kredita, ali i obrnuto (njenim smanjenjem smanjiće se iznos anuiteta).

Vjerovatnoća promjene kamatne stope je veća što je duži rok otplate kredita. Važno  je  razumjeti  da  nije  moguće  izvjesno  i  sigurno  predvidjeti  događaje  koji  utiču  na  promjenu takvih kamatnih stopa, pa je na svakoj ugovornoj strani odgovornost da procijeni svoj interes i prihvatljivost takvog rizika.

**Savjet:**

Prije odluke o potpisu ugovora  o kreditu sa ugovornom kamatnom stopom vezanom uz EURIBOR, informišite se o značenju i promjenjivosti EURIBOR-a, njegovim istorijskim kretanjima kao i o potencijalnom riziku promjene EURIBOR-a, konsultujući i odgovarajuće izvore nezavisne od BANKE.